APROBACIÓN DEFINITIVA MODIFICACIÓN 5 ORDENANZAS FISCAIS
ADMINISTRACIÓN LOCAL — Municipal — Nigrán (Ordenanzas e Regulamentos, 28/12/2015)

Rematado o periodo de exposición ao público sen formularse ningunha reclamación ás modificacións de cinco ordenanzas fiscais deste Concello aprobadas polo Concello Pleno en sesión ordinaria celebrada o día 29 de outubro de 2015, cumprindo o establecido no artigo 17.4 do Real Decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, publícase o texto íntegro das cinco ordenanzas citadas, incluindo as modificacións definitivamente aprobadas: En uso das facultades concedidas polos artigos 133.2 e 144 da Constitución e polo artigo 106 da Lei 7/1985, reguladora das bases de réxime local, e de conformidade co disposto nos artigo 15 ao 19 do Real Decreto Lexislativo 2/2004 de 5 de marzo (texto refundido da Lei reguladora das facendas locais), o Concello de Nigrán establece a Taxa pola recollida do lixo, que se rexerá pola presente ordenanza fiscal.1.—Constitúe o feito impoñible desta taxa, a prestación do servizo, de recepción obrigatoria, de recollida de residuos sólidos urbanos no termo municipal de Nigrán, o seu transporte aos centros de eliminación e posterior tratamento. Quedan fora do ámbito de aplicación da presente Ordenanza os residuos que, procedentes de calquera actividade ou servizo, estean incluídos pola normativa legal e regulamentaria de aplicación, dentro dos considerados como tóxicos ou perigosos, para a recollida dos cales requírese a adopción de especiais medidas hixiénicas, profilácticas ou de seguridade.2.—Entenderase de recepción obrigatoria o servizo prestado a tódalas vivendas, que estean en condicións de habitabilidade ou utilización, con independencia de que estean ou non habitadas ou utilizadas. Así mesmo, tamén se entenderá de recepción obrigatoria o servizo prestado a tódolos locais, aloxamentos e establecementos que estean en condicións de ocupación e/ou utilización, sempre que nos mesmos se exerzan actividades comerciais, industriais, profesionais, artísticas ou de outros usos.3.—Considérase obxecto tributario da taxa cada unha das vivendas individuais ou locais que forman parte dun mesmo inmoble, sempre que as mesmas teñan acceso propio e sexan susceptibles de ser utilizadas independentemente do resto de vivendas ou locais do edificio.1.—Son suxeitos pasivos contribuíntes as persoas físicas ou xurídicas e as entidades a que se refire o artigo 35.4 da Lei 58/2003 do 17 de decembro, xeral tributaria, que ocupen ou utilicen as vivendas, establecementos e instalacións de calquera uso ás que se lle preste o servizo de referencia, sexa a título de propietario ou usufrutuario, habitacionista ou arrendatario.2.—Son suxeitos pasivos substitutos do contribuínte e obrigados ao pagamento da taxa, os propietarios e usufrutuarios das mesmas, os cales poderán repercutir, no seu caso, as cotas satisfeitas aos usuarios daquelas, beneficiarios do servizo. Serán responsables solidarios ou subsidiarios das obrigas tributarias do suxeito pasivo, as persoas físicas ou xurídicas consideradas para estes efectos segundo o disposto nos artigos 41 a 43 da Lei xeral tributaria. En todos os conceptos nos que se teña en conta a superficie, tomarase a superficie total, incluída a superficie dos locais anexos ou afectos á actividade, de conformidade co establecido ao respecto no Imposto sobre Actividades Económicas (IAE), ou a superficie total que resulte das comprobacións que efectúe o Concello 1.—Aplicarase unha bonificación do 90 por 100 da cota da taxa aos suxeitos pasivos en situación de pensionistas ou desempregados que a soliciten e acrediten as condicións seguintes: a) Habitar na vivenda que constitúe o obxecto tributario da taxa. b) Non posuír o conxunto da unidade familiar, composta polo solicitante e as persoas que con el convivan, ingresos superiores ao salario mínimo interprofesional, incluíndo nos mesmos o subsidio de desemprego. A tal efecto, xunto coa solicitude de bonificación, deberán aportar as declaracións do IRPF dos integrantes de dita unidade familiar. No caso de que calquera ou todos os integrantes da mesma non formulasen declaración do IRPF, poñerase de manifesto esta circunstancia na solicitude e autorizarase ao Concello para que recabe da Axencia Estatal de Administración Tributaria a información necesaria a estes efectos sobre os devanditos ingresos. c) Non ser propietario ou usufrutuario de bens urbanos, agás a propia vivenda habitual, sempre que esta teña un valor catastral inferior a 60.000,00 euros, nin ser titulares no exercicio de actividades comerciais, industriais ou profesionais suxeitas ao Imposto de Actividades Económicas. d) As persoas en situación de desemprego terán que acreditar, ademais das anteriores condicións, que levan desempregados alomenos seis meses dentro dos doce anteriores ao devengo da taxa. A tal efecto, xunto coa solicitude de bonificación, deberán aportar certificación expedida polo Instituto Nacional de Emprego, que poña de manifesto tal circunstancia.2.—A aplicación das bonificacions terá carácter rogado, de xeito que os interesados deberán solicitala por escrito, para cada exercicio, debendo presentar a correspondente solicitude entre o día 1 de outubro e o 31 de decembro de cada ano e, no caso de resultar estimadas, producirán efectos para o exercicio seguinte a aquel no que foran formuladas. O período impositivo coincidirá co ano natural coa excepción das declaracións de altas ou baixas a que se refire o artigo 8 desta Ordenanza, en que o período impositivo poderá coincidir cun semestre natural. O devengo da taxa prodúcese o 1 de xaneiro de cada ano e as cuotas serán irredutibles agás que proceda o prorrateo por semestres naturais nos termos e supostos contemplados no artigo 8. No caso de altas novas, o devengo da taxa prodúcese o primeiro día do semestre natural seguinte á data de declaración de alta.1.—Os suxeitos pasivos formularán declaración de alta no padrón de contribuíntes da taxa, antes de iniciar a utilización do servizo. A primeira liquidación da taxa correspondente a estas altas, expediráse con efectos do primeiro día do semestre natural seguinte á declaración de alta, e notificaráselle individualmente ao interesado.2.—Se se utiliza o servizo sen mediar solicitude, darase de alta de oficio no padrón, expedíndose a correspondente liquidación que se notificará ao interesado, sen prexuízo da apertura do correspondente expediente sancionador por infracción tributaria.3.—En relación a establecementos industriais, comerciais, profesionais, de artistas ou de outros usos, entenderase como declaración de alta nesta taxa a correspondente declaración de alta no Imposto sobre Actividades Económicas, tendo efectos desde o primeiro día do semestre natural seguinte á data declarada de comezo de actividade. Se os suxeitos pasivos do IAE, por estaren exentos, non estiveran obrigados á presentación formal da declaración de alta no imposto, deberán formalizar declaración de alta específica para a presente taxa, no rexistro xeral do Concello, nos mesmos prazos que para a correspondente alta no Censo de obrigados tributarios da Axencia Estatal de Administración Tributaria, tendo efectos dende o primeiro día do semestre natural seguinte á data da declaración de alta. No caso de realizar unha actividade económica dentro dunha vivenda, procederá dar de baixa a esta na tarifa do lixo–vivenda, e alta simultánea na tarifa que lle corresponda á actividade que desenvolva. A baixa terá efectos do último día do exercicio en curso, e a alta no do exercicio seguinte, evitando así a duplicidade impositiva.4.—Unha vez producida a alta no padrón, a liquidación da taxa acomodarase ao procedemento previsto para os tributos de cobro periódico por recibo.5.—A baixa no padrón de contribuíntes da taxa será tramitada a instancia do suxeito pasivo, o cal a solicitará expresamente, e a presentará no rexistro xeral do Concello, surtindo efectos no padrón do exercicio seguinte ó da declaración de baixa.6.—As variacións derivadas de cambio de titularidade ou constitución ou transmisión do dereito de usufruto, surtirán efectos para o exercicio seguinte a aquel no que se comunica ao Concello a transmisión ou constitución.1.—As cotas desta taxa, liquidaranse e esixiranse, unha vez presentada a correspondente solicitude ou declaración de alta, nos termos descritos no artigo 8.1 desta Ordenanza. Unha vez producida a alta, a taxa exaccionarase por padrón, esixíndose o importe da mesma no prazo sinalado mediante Decreto de Alcaldía, ou ben no prazo establecido no artigo 62.3 da Lei 58/2003 do 17 de decembro, xeral tributaria.2.—O ingreso efectuarase nas contas restrinxidas de recadación do Concello de Nigrán, abertas nas distintas entidades bancarias. En todo o relativo a infraccións tributarias e as súas cualificacións, así como ás sancións que correspondan, estarase ao establecido no Título IV da Lei 58/2003 do 17 de decembro, xeral tributaria, así como no Real Decreto 2063/2004, de 15 de outubro, polo que se aproba o Regulamento xeral do réxime sancionador tributario.1ª.—Para todo o non previsto nesta ordenanza será de aplicación o texto refundido da Lei reguladora das facendas locais, aprobado por Real Decreto Lexislativo 2/2004, de 5 de marzo; a Lei 58/2003, do 17 de decembro, xeral tributaria; o Regulamento xeral de recadación, aprobado polo Real Decreto 939/2005, de 29 de xullo, así como a restante normativa aplicable segundo a materia.2ª.—Esta ordenanza fiscal entrará en vigor o día seguinte ao da súa publicación no Boletín oficial da provincia de Pontevedra, e comezará a aplicarse a partir do día 1 de xaneiro do ano seguinte ao da súa publicación, permanecendo en vigor até a súa modificación ou derrogación expresa. Ordenanza fiscal reguladora das taxas pola prestación de servizos de subministración de auga potable, rede de sumidoiros, saneamento e depuración de augas residuais. En uso das facultades concedidas polos artigos 133.2 e 144 da Constitución e polo artigo 106 da Lei 7/1985, reguladora das bases de réxime local, e de conformidade co disposto nos artigos 15 ao 19 do RDL 2/2004 de 5 de marzo (texto refundido da Lei reguladora das facendas locais, TRLFL), o Concello de Nigrán establece as taxas por subministración de auga potable e servizos de rede de sumidoiros, saneamento e depuración de augas residuais, ás que se refiren os apartados r) e t) do artigo 20.4 do citado TRLFL, que se rexerán pola presente ordenanza fiscal. Constitúe o feito impoñible desta taxa, a recepción dos servizos que a continuación se detallan, prestados polo Concello de Nigrán, en réxime de xestión indirecta, baixo a modalidade de concesión administrativa de servizo público: a) Subministración ou abastecemento de auga potable. b) Utilización das redes de sumidoiros e os servizos de saneamento e depuración de augas residuais. c) A actividade municipal, técnica e administrativa, tendente a verificar si se dan as condicións necesarias para autorizar a acometida ás respectivas redes de distribución e saneamento.1.—É suxeito pasivo, en concepto de contribuínte, a persoa física ou xurídica e as entidades a que se refire o artigo 35.4 da Lei 58/2003, xeral tributaria, que utilicen ou se beneficien dos servizos prestados, que forman parte do feito impoñible deste tributo. En particular: a) Cando se trate da concesión de licenza de acometida á correspondente rede, será suxeito pasivo o dono, usufrutuario ou titular do dominio útil da finca. b) No caso da prestación dos servizos a que se refiren os apartados a) e b) do artigo anterior, serán suxeitos pasivos os ocupantes das vivendas ou locais, ou usuarios de devanditos servizos, calquera que sexa o seu título: donos, usufrutuarios, habitacionistas ou arrendatarios, incluso ocupantes en precario.2.—En todo caso, terá a consideración de suxeito pasivo substituto do ocupante ou usuario, o propietario do correspondente inmoble, o cal poderá repercutir, no seu caso, as cotas satisfeitas, sobre o beneficiario do servizo. Serán responsables solidarios ou subsidiarios das obrigas tributarias do suxeito pasivo, as persoas físicas ou xurídicas consideradas para estes efectos segundo o disposto nos artigos 41 a 43 da Lei xeral tributaria. Será o resultado da aplicación do seguinte cadro de tarifas: Nos supostos de edificacións que conten con varias vivendas ou locais destinados a usos comerciais, hostaleiros, industriais ou a outros usos sen especificar, o importe da tarifa por dereitos de conexión establecida nos códigos 1.1 e 1.2 será o resultado de sumar as cotas correspondentes polo número de vivendas e locais, debendo contar cada vivenda ou local cun contador independente. O importe máximo a pagar por dereitos de conexión por cada vivenda, local comercial, industrial ou similar será de 1.000,00 €. Se a rede da que se toma a auga fora financiada en parte con contribucións especiais ou achegas veciñais, a cota por dereitos de conexión reduciríase nunha cantidade igual á das contribucións especiais ou achegas satisfeitas sempre que non transcorreran catro anos desde a recepción das obras. Nos supostos de edificacións que conten con varias vivendas ou locais destinados a usos comerciais, hostaleiros, industriais ou a outros usos, o importe da tarifa establecida nos códigos 1.1 e 1.2, será o resultado de sumar as cotas correspondentes polo número de vivendas e locais. O importe máximo a pagar por dereitos de conexión por cada vivenda, local comercial, industrial ou similar será de 1.000,00 €. Se a rede de sumidoiros de saneamento fora financiada en parte con contribucións especiais, ou achegas veciñais, a cota por dereitos de conexión reduciríase nunha cantidade igual á das contribucións especiais ou achegas satisfeitas sempre que non transcorreran catro anos desde a recepción das obras. Aquelas autorizacións de conexións de saneamento que precisen de bombeo por estar situados os inmobles nunha cota inferior a rede municipal de sumidoiros terán unha redución do 80 % na cota de conexión. Só se admitirán os beneficios fiscais que veñan establecidos en norma con rango de lei ou deriven de tratados ou acordos internacionais. Devéngase a taxa e, xa que logo, nace a obriga de contribuír: a) Cando se trate da taxa de conexión ás respectivas redes, o devengo prodúcese cando se presente ante o Concello a solicitude de conexión e prestación do servizo. O servizo de rede de sumidoiros, saneamento e depuración de augas residuais, teñen carácter obrigatorio para tódalas vivendas e locais do municipio que teñan fachadas a rúas, prazas ou vías públicas nas que exista a correspondente rede, sempre que a distancia entre a mesma e a vivenda ou local non exceda de cen metros. Devengaráse a taxa aínda cando os interesados non procedan a efectua-la acometida á rede. b) Cando se trate de consumo ou utilización periódica do servizo, devéngase a taxa o primeiro día de cada ano natural, agás os supostos de alta nova no padrón nos que se devengará na data en que se inicie a prestación de cada un dos servizos.1.—As persoas ou entidades interesadas na prestación dos servizos gravados con esta taxa, deberán presentar solicitude por escrito na que se detalle o lugar para o que se solicita e demais requisitos esixibles polo Concello.2.—Unha vez autorizada a prestación do servizo, esta terá continuidade mentres non se presente a declaración de baixa polo interesado. Unha vez declarada a baixa, esta producirá efectos no período impositivo seguinte, podendo, no seu caso, prorratearse a cota polo período trimestral de liquidación da taxa. A non declaración expresa de baixa determinará a obriga de continuar abonando a taxa.1.—A taxa polos dereitos de conexión á rede de subministro de auga, xestionarase por autoliquidación, debendo o interesado ingresar a correspondente cota nas contas restrinxidas de recadación que o Concello ten abertas nas distintas entidades bancarias, antes da prestación do servizo.2.—A taxa polos dereitos de conexión á rede de sumidoiros, será liquidada polo Concello e notificada ó suxeito pasivo concedéndolle, para o seu ingreso, o prazo estipulado na normativa tributaria de carácter xeral.3.—As taxas por consumo periódico, tanto do servizo de abastecemento como de rede de sumidoiros, saneamento e depuración de auga, serán xestionadas, liquidadas con periodicidade trimestral, e recadadas pola empresa concesionaria dos devanditos servizos, polo sistema de padrón (tributos de cobro periódico por recibo), conforme á Lei xeral tributaria, e as disposicións que a desenvolven. A empresa concesionaria do servizo procederá a efectuar a lectura de tódolos contadores de medida dos usuarios, no transcurso do período impositivo. A tal efecto, e agás circunstancias excepcionais, a medición dos consumos realizarase de tal forma que permita a comparación entre a lectura inicial e final dun período de 90 días. En todo o relativo a infraccións tributarias e as súas cualificacións, así como ás sancións que correspondan, estarase ó establecido no título IV da Lei 58/2003 do 17 de decembro, xeral tributaria, así como no RD 2063/2004, de 15 de outubro, polo que se aproba o Regulamento xeral do réxime sancionador tributario.1ª.—No non previsto nesta Ordenanza será de aplicación o texto refundido da Lei reguladora das facendas locais, aprobado por Real Decreto Lexislativo 2/2004, do 5 de marzo, a Lei 58/2003, xeral tributaria e disposicións que a desenvolvan, e restante normativa de aplicación segundo a materia.2ª.—A presente ordenanza entrará en vigor o día seguinte ó da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresas. De conformidade co previsto no artigo 20 do texto refundido da Lei reguladora das facendas locais, aprobado por Real Decreto Lexislativo 2/2004, de 5 de marzo, este Concello establece a taxa pola expedición ou tramitación de documentos municipais a instancia de parte.1.—Constitúe o feito impoñible desta taxa, a actividade administrativa desenvolvida con motivo da tramitación, a instancia de parte, dos documentos que expida e dos expedientes que entenda a Administración ou as autoridades municipais a que se refire o artigo 4º desta ordenanza.2.—A estes efectos, entenderáse tramitada a instancia de parte, a documentación administrativa que fora provocada polo particular ou redunde no seu beneficio, aínda que non mediara solicitude expresa do interesado.3.—Non estará suxeita a esta taxa a tramitación de documentos e expedientes necesarios para o cumprimento de obrigas fiscais, así como as consultas tributarias, os expedientes de devolución de ingresos indebidos ou de aprazamento / fraccionamento de pago, os recursos administrativos contra resolucións municipais de calquera índole e os relativos á prestación de servizos ou a realización de actividades de competencia municipal e a utilización privativa ou o aproveitamento especial de bens de dominio público municipal, que estén gravados por outra taxa municipal ou polos que se esixa un prezo público por este Concello.1.—Son suxeitos pasivos desta taxa as persoas físicas ou xurídicas, nacionais ou extranxeiras, e as entidades a que se refire o artigo 35.4 da Lei xeral tributaria, que soliciten, provoquen, ou en cuxo interés redunde a tramitación do documento ou expediente de que se trate.2.—O presentador ou receptor de documentos gravados, terá, polo só feito desta actuación, o carácter de mandatario do suxeito pasivo aos efectos do cumprimento das obrigas fiscais que se deriven desta ordenanza.3.—Responderán solidariamente das obrigas tributarias do suxeito pasivo as persoas ou entidades ás que se refire o artigo 42 da Lei xeral tributaria.4.—Serán responsables subsidiarios as persoas ou entidades ás que se refire o artigo 43 da Lei xeral tributaria. A cota tributaria determinaráse por unha cantidade fixa sinalada según a natureza dos documentos ou expedientes a tramitar, de acordo coas seguintes tarifas: 1.—Devéngase a taxa e nace a obriga de contribuír cando se presente a solicitude que inicie a tramitación dos documentos e/ou expedientes suxeitos ao tributo. No seu caso, cando teñan lugar as circunstancias que provoquen a actuación municipal de oficio ou cando ésta se inicie sen previa solicitude do interesado pero redunde no seu beneficio.2.—O pago da taxa esixiráse, según os casos, no momento de presentación da solicitude ou con carácter previo á entrega das fotocopias, informes e demais documentos requeridos e/ou emitidos.3.—As cotas serán irreducibles agás no suposto do apartado III das tarifas “Participación en procesos selectivos de persoal, según grupo de titulación ao que pertence a praza convocada”. Neste último caso poderá instruirse procedemento de devolución do 50 % do importe ingresado pola taxa, a solicitude do interesado, cando éste figure na relación de excluídos do procedemento de selección.4.—A obriga de contribuír, unha vez nacida, non se verá afectada en modo algún polo desestimento ou renuncia do solicitante respecto do servizo ou documento solicitado, calquera que sexa o estado de tramitación no que se atope. No relativo á cualificación das infraccións tributarias, asi como á determinación das sancións que correspondan en cada caso, aplicarase o disposto na Lei xeral tributaria e restantes disposicións que a complementan e desenvolven.1ª. No non previsto na presente ordenanza, serán de aplicación as disposicións contidas no texto refundido da Lei reguladora das facendas locais, na Lei xeral tributaria, no Regulamento xeral de recadación e demáis normativa xeral de aplicación na materia.2ª. A presente ordenanza entrará en vigor o día seguinte ao da súa publicación no Boletín oficial da provincia, permanencendo vixente nos seus propios termos até que se acorde a súa modificación ou derrogación expresas.1.—O Imposto sobre bens inmobles é un tributo directo de carácter real que grava o valor dos bens inmobles sitos no termo municipal de Nigrán, establecido con carácter obrigatorio no Real Decreto Lexislativo 2/2004, do 5 de marzo, texto refundido da Lei reguladora de facendas locais (LRFL). 2.—De conformidade co artigo 59.1. a) da LRFL, o Concello de Nigrán acorda a ordenación deste tributo segundo as normas que contén a presente ordenanza, en concordancia co disposto nos artigos 60 a 77 da LRFL, coa Lei 48/2002 do catastro inmobiliario e restante normativa de aplicación.1.—Constitúe o feito impoñible deste imposto a titularidade dos seguintes dereitos sobre os bens inmobles rústicos e urbanos, e sobre os inmobles de características especiais: a) Dunha concesión administrativa sobre os propios inmobles ou sobre os servizos públicos aos que esten afectados. b) Dun dereito real de superficie. c) Dun dereito real de usufructo. d) Do dereito de propiedade.2.—A realización do feito impoñible que corresponda, de entre os definidos no apartado anterior pola orde nel establecida, determinará a non suxeición do inmoble ás restantes modalidades no mesmo previstas.3.—Aos efectos deste imposto, terán a consideración de bens inmobles rústicos, urbanos e de características especiais os definidos como tales na Lei 48/2002 de 23 de decembro do catastro inmobiliario. Segundo a disposición transitoria primeira da citada Lei, a clasificación de bens inmobles rústicos e urbanos establecida nela terá efectividade desde o 1 de xaneiro do 2006. Até devandita data os bens inmobles que figuren ou se den de alta no catastro inmobiliario terán a natureza que lles corresponda conforme á normativa anterior.4.—En consecuencia, até o 31 de decembro do 2005 serán bens inmobles de natureza urbana: a) O solo urbano, o declarado urbanizable pola normativa urbanística vixente do Concello de Nigrán, o urbanizable ou asimilado pola normativa autonómica. Así mesmo, o que dispoña de vías pavimentadas ou encintado de beirarrúas e conte, ademais, con rede de sumidoiros, subministro de auga, de enerxía eléctrica e alumeado público, e os ocupados por construccións de natureza urbana. Terán a mesma consideración os terreos que se fraccionen en contra da lexislación agraria, sempre que tal fraccionamento desvirtúe o seu uso agrario, e sen que isto represente alteración algunha da natureza rústica dos mesmos a outros efectos que non sexan os do presente imposto. b) As construccións de natureza urbana, entendendo por tales: — Os edificios, sexan calesqueira os elementos de que esten construídos, os lugares onde se atopen emprazados, a clase de solo en que foran levantados e mailo uso ao que se destinen, aínda cando pola forma da súa construcción sexan transportables, e cando o terreo sobre o que esten situados non pertenza ao dono da construcción, así como as instalacións comerciais e industriais asimilables aos mesmos. — As obras de urbanización e mellora, así como as que se efectúan para o uso de espazos descubertos, tendo esta consideración os recintos dedicados a mercados, depósitos ao aire libre, campos e instalacións destinadas á práctica deportiva, os estacionamentos e mailos espacios achegados ás construccións. — As restantes construccións non cualificadas expresamente como de natureza rústica ou de características especiais.5.—Até o 31 de decembro do 2005, terán a consideración de bens inmobles de natureza rústica: a) Os terreos que non teñan a consideración de urbanos ou de características especiais. b) As construccións de natureza rústica, abranguendo estas aos edificios e instalacións de carácter agrario que esten situados en terreos de natureza rústica e sexan de carácter indispensable para o desenvolvemento das explotacións agrícolas, gandeiras ou forestais. Non terán a consideración de construccións a efectos deste imposto os galpóns ou alpendres de pequena entidade empregados nas explotacións antes referidas que, polo carácter pouco duradeiro dos materiais empregados, so sirvan para usos tales como o maior aproveitamento da terra, protección dos cultivos, resgardo temporal do gando en despoboado e garda de apeiros e instrumentos propios desta actividade á que esten afectados. Tampouco terán a consideración de construccións a efectos deste imposto as obras e melloras incorporadas aos terreos de natureza rústica, que formarán parte indisociable do valor destes.6.—Segundo o disposto no artigo 2.7 da Lei 48/2002 de 23 de decembro do catastro inmobiliario, os bens inmobles de características especiais constitúen un conxunto complexo de uso especializado, integrado por solo, edificios, instalacións e obras de urbanización e mellora, que polo seu carácter unitario e por estar vinculado de forma definitiva para o seu funcionamento, configúrase a efectos catastrais como único inmoble. Considéranse bens inmobles de características especiais os comprendidos nos seguintes grupos: a) Os destinados a producción de enerxía eléctrica e gas e ao refino de petróleo, e as centrais nucleares. b) As presas, saltos de auga e encoros, incluído o seu leito ou vaso, excepto ás destinadas exclusivamente ao rego. c) As autoestradas, estradas e túneles de peaxe. d) Os aeroportos e portos comerciais. Segundo a disposición transitoria primeira da citada Lei 48/2002, os bens inmobles de características especiais que a 1 de xaneiro do 2003 consten no catastro inmobiliario conforme á súa anterior natureza manterán o seu valor e réxime de valoración até o 31 de decembro do 2005 sen prexuízo da súa actualización cando proceda.7. No caso de que un mesmo inmoble se atope localizado en distintos termos municipais, entenderase, a efectos deste imposto, que pertence a cada un deles pola superficie que ocupe no respectivo termo municipal. Non están suxeitos a este imposto: a) As estradas, os camiños, as demais vías terrestres e os bens de dominio público marítimo-terrestre e hidráulico, sempre que sexan de aproveitamento público e gratuíto. b) Os seguintes bens inmobles propiedade do Concello de Nigrán, enclavados dentro do termo municipal: — Os bens inmobles de dominio público afectos a uso público. — Os bens inmobles de dominio público afectos a un servizo público xestionado directamente polo Concello, excepto cando se trate de inmobles cedidos a terceiros mediante contraprestación.1.—Son suxeitos pasivos deste imposto as persoas naturais ou xurídicas e as entidades ás que se refire o artigo 35.4 da Lei 58/2003, do 17 de decembro, Lei xeral tributaria (LXT), que ostente a titularidade do dereito que, en cada caso, sexa constitutivo do feito impoñible deste imposto. No suposto de concorrencia de varios concesionarios sobre un mesmo inmoble de características especiais, será substituto do contribuínte quen deba satisfacer o maior canon.2.—O disposto no parágrafo anterior sera de aplicación sen prexuízo da facultade do suxeito pasivo de repercutir a carga tributaria soportada conforme ás normas de dereito común. O Concello de Nigrán repercutirá a totalidade da cuota líquida do imposto en quen, non reunindo a condición de suxeito pasivo do mesmo, faga uso mediante contraprestación dos seus bens demaniais ou patrimoniais do Concello. Así mesmo o substituto do contribuínte poderá repercutir sobre os demais concesionarios a parte da cuota líquida que lles corresponda en proporción aos canons que deban satisfacer cada un deles.3.—Nos supostos de cambio, por calquera causa, na titularidade dos dereitos que constitúen o feito impoñible deste imposto, os bens inmobles obxecto de ditos dereitos quedarán afectos ao pago da totalidade da cuota tributaria nos termos previstos no artigo 43.1. d) da LXT. A estes efectos, os notarios solicitarán información e advertirán aos comparecentes sobre as débedas pendentes polo Imposto sobre Bens Inmobles asociadas ao inmoble que se transmite.4.—Responden solidariamente da cuota deste imposto, en proporción ás súas respectivas participacións, os copartícipes ou cotitulares das entidades á que se refire o artigo 42.1. b) da LXT, se figuran inscritos como tales no catastro inmobiliario. De non figuraren inscritos, a responsabilidade esixirase por partes iguais en todo caso.1.—Estarán exentos os seguintes inmobles: a) Os que sexan propiedade do Estado, das comunidades autónomas, ou das entidades locais que esten directamente afectos á seguridade cidadá, e aos servizos educativos e penitenciarios, así como os do Estado afectos á defensa nacional. b) Os bens comunais e os montes veciñais en man común. c) Os da Igrexa Católica, nos termos previstos no acordo entre o Estado Español e a Santa Sede sobre asuntos económicos, de 3 de xaneiro de 1979, e os das asociacións confesionais non católicas legalmente recoñecidas, nos termos establecidos nos respectivos acordos de cooperación subscritos en virtude do disposto no artigo 16 da Constitución. d) Os da Cruz Vermella Española. e) Os inmobles aos que sexa de aplicación a exención en virtude de Convenios Internacionais en vigor, e a condición de reciprocidade, os dos gobernos estranxeiros destinados á súa representación diplomática, consular ou aos seus organismos oficiais. f) A superficie dos montes poboados con especies de crecemento lento, regulamentariamente determinadas, no que o principal aproveitamento sexa madeira ou corcho, sempre que a densidade do arborado sexa a propia a normal da especie. g) Os terreos ocupados por liñas de ferrocarrís e os edificios enclavados nos mesmos terreos, que estean dedicados a estacións, almacéns ou calquera outro servizo indispensable para a explotación de devanditas liñas. Non están exentos, por conseguinte, os establecementos de hostalería, espectáculos, comerciais e de esparexemento, as casa destinadas a vivendas dos empregados, as oficinas de dirección nin as instalacións fabrís. h) Os inmobles urbanos nos que resulte unha cota líquida inferior a 7 euros, así como o conxunto de inmobles rústicos dun mesmo suxeito pasivo nos que a súa cota agrupada sexa inferior a 7 euros.2.—Así mesmo, previa solicitude, estarán exentos: a) Os bens inmobles que se destinen ao ensino por centros docentes acollidos, total ou parcialmente, ao réxime de concerto educativo, en canto á superficie afectada o ensino concertado. b) Os declarados expresa e individualizadamente monumento ou xardín histórico de interese cultural, mediante Real Decreto na forma establecida polo artigo 9 da Lei 16/1985, de 25 de xuño de Patrimonio Histórico Español, e inscritos no rexistro xeral ao que se refire o seu artigo 12 como integrantes do patrimonio histórico español, así como os comprendidos nas disposicións adicionais primeira, segunda e quinta de devandita Lei. Esta exención non alcanzará a calquera clase de bens urbanos dentro do perímetro delimitativo das zonas arqueolóxicas e sitios e conxuntos históricos, globalmente integrados neles, senón, exclusivamente, aos que reúnan as seguintes condicións: en zonas arqueolóxicas, os incluídos como obxecto de especial protección no instrumento de planeamento urbanístico a que se refire o artigo 20 da Lei 16/1985, de 25 de xuño de Patrimonio Histórico Español. En sitios ou conxuntos históricos, os que conten cunha antigüidade igual ou superior a cincuenta anos, e esten incluídos no catálogo previsto no Real Decreto 2159/1978 de 23 de xuño polo que se aproba o Regulamento de planeamento para o desenvolvemento e aplicación da Lei sobre réxime de solo e ordenación urbana, como obxecto de protección integral nos termos previstos no artigo 21 da Lei 16/1985, de 25 de xuño. c) A superficie dos montes en que se realicen repoboacións forestais ou rexeneración de masas arboradas suxeitas a proxectos de ordenación ou plans técnicos aprobados pola administración forestal. Esta exención terá unha duración de 15 anos, contados a partir do período impositivo seguinte a aquel en que se realice a súa solicitude.1) Terán dereito a unha bonificación do 90% na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construcción e promoción inmobiliaria tanto de obra nova como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá desde o período impositivo seguinte a aquel no que se inicien as obras até o posterior a terminación das mesmas, sempre que durante este tempo se realicen obras de urbanización ou construcción efectiva, e sen que, en ningún caso, poida exceder de tres períodos impositivos.2) Terán dereito a unha bonificación do 50% na cota íntegra do imposto, durante os tres períodos impositivos seguintes ao do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. Dita bonificación concederase a petición do interesado e poderá efectuarse en calquera momento anterior á terminación dos tres períodos impositivos de duración da mesma e surtirá efectos, no seu caso, desde o período impositivo seguinte aquel en que se solicite. Unha vez esgotada a bonificación do 50%, estas vivendas gozarán durante tres exercicios mais dunha bonificación do 25% da cota íntegra.3) Terán dereito a unha bonificación do 90% da cota íntegra do imposto os suxeitos pasivos -pai, nai ou titor- titulares de familia numerosa, relativa á vivenda que constitúa a residencia habitual da familia sempre e cando cumpran a seguinte condición: — Contar con ingresos netos per cápita, no exercicio da solicitude inferiores a 3.500,00 euros. Esta bonificación concederase para cada exercicio, debendo solicitala os suxeitos pasivos antes do 1 de xaneiro do exercicio en que deba surtir efectos, e aportando os seguintes documentos: a) Certificado de empadroamento da familia. b) Título de familia numerosa vixente a 1 de xaneiro do exercicio en que deba surtir efectos a bonificación. c) Declaración do IRPF dos integrantes da familia: no caso de que calquera ou todos os integrantes da familia non formulasen declaración de IRPF, poñerase de manifesto esta circunstancia na solicitude e a administración de tributos do Concello recabará a información sobre os ingresos da AEAT. Para a determinación dos ingresos netos per capita, aos exclusivos efectos desta bonificación, dividiranse os ingresos netos computables a efectos do IRPF de todos os membros da familia entre o número daqueles. Nos casos excepcionais -por razón de minusvalía- de familias numerosas con dous fillos, computaranse tres fillos en lugar de dous a efectos do cálculo do rendemento neto per cápita.1.—A base impoñible deste imposto estará constituída polo valor catastral dos bens inmobles, que se determinará, notificará e será susceptible de impugnación conforme ao disposto nas normas reguladoras do catastro inmobiliario.2.—A base liquidable deste imposto será o resultado de practicar na base impoñible a reducción que legalmente se establece nos artigos 67 e 68 e seguintes da LRFL. A citada reducción será aplicable no caso de ponencias totais de valores aprobadas ou que se aproben con posterioridade a 1 de xaneiro de 1997. No Concello de Nigrán, en tanto non se aprobe unha nova ponencia total de valores, non procederá a aplicación de ningunha reducción na base impoñible, sendo, en consecuencia, a base liquidable do imposto idéntica da base impoñible.1.—A cota íntegra tributaria deste imposto será o resultado da aplicación á base liquidable dos tipos de gravame recollidos neste artigo.2.—O tipo de gravame para os bens inmobles urbanos será do 0,50 %. 3.—O tipo de gravame para os bens inmobles rústicos será do 0,40 %. 4.—O tipo de gravame para os bens inmobles de características especiais será do 1,30 %. 5.—A cota líquida obterase minorando da cota íntegra o importe das bonificacións previstas no artigo 6 desta ordenanza.1.—O imposto devengarase o primeiro día do período impositivo 2.—O período impositivo coincide co ano natural 3.—Os feitos, actos e negocios que deban ser obxecto de declaración ou comunicación ante o catastro inmobiliario terán efectividade no devengo deste imposto inmediatamente posterior ao momento no que se produzan efectos catastrais.1.—A liquidación e recadación, así como a revisión dos actos dictados en vía de xestión tributaria deste imposto, serán competencia exclusiva do Concello de Nigrán, e comprenderán as funcións de recoñecemento e denegación de exencións e bonificacións, a realización das liquidacións conducentes á determinación das débedas tributarias, emisión dos documentos de cobro, resolución dos expedientes de devolución de ingresos indebidos, resolución dos recursos que se interpoñan contra ditos actos e actuacións para a asistencia e información ao contribuínte referidas ás materias comprendidas neste parágrafo.2.—O Concello agrupará nun único documento de cobro todas as cotas deste imposto relativas a un mesmo suxeito pasivo cando se trate de bens rústicos sitos no termo municipal.3.—O imposto xestiónase a partir da información contida no padrón catastral e nos demais documentos expresivos das súas variacións elaborados ó efecto pola Dirección Xeral do Catastro, sen prexuízo da competencia do Concello para a calificación de inmobles de uso residencial desocupados. Dito padrón conterá a información relativa aos bens inmobles, separadamente para cada clase e será remitido ao Concello antes do 1 de marzo de cada ano.4.—Os datos contidos no padrón catastral e nos demais documentos citados no parágrafo anterior deberán figurar nas listas cobratorias, documentos de ingreso e xustificantes de pagamento do Imposto sobre Bens Inmobles.5.—Nos supostos nos que resulte acreditada, con posterioridade á emisión dos documentos a que se refire o parágrafo anterior, a non coincidencia do suxeito pasivo co titular catastral, as rectificacións que respecto a aquel poida acordar o Concello de Nigrán a efectos da liquidación do imposto devengado polo correspondente exercicio, serán comunicadas á Dirección Xeral do Catastro na forma prevista no convenio de colaboración de 20 de decembro de 2001.6.—As alteracións relativas aos bens inmobles susceptibles de inscrición catastral que teñan trascendencia a efectos deste imposto determinarán a obriga dos suxeitos pasivos de formalizar as declaracións conducentes á súa inscrición no catastro inmobiliario, conforme o establecido nas súas normas reguladoras. En todo o relativo a infraccións tributarias e ás súas cualificacións, así como ás sancións que correspondan, estarase ao disposto na ordenanza fiscal xeral, na Lei xeral tributaria, na Lei 1/98 de dereitos e garantías dos contribuíntes e restante normativa de aplicación.1.—No non previsto na presente ordenanza serán de aplicación as disposicións contidas na ordenanza fiscal xeral do Concello e restante lexislación tributaria aplicable.2.—Esta ordenanza entrará en vigor o día seguinte da súa publicación no Boletín Oficial da Provincia, permanecendo en vigor en tanto non se acorde a súa modificación ou derrogación expresa.1. Constitúe o feito impoñible do imposto o incremento de valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os referidos bens.2. O título a que se refire o apartado anterior poderá consistir en: a) Negocio xurídico mortis causa. b) Declaración formal de herdeiros ab intestato. c) Negocio xurídico inter vivos, sexa de carácter oneroso ou gratuíto. d) Alleamento en subasta pública e) Expropiación forzosa Terán a consideración de terreos de natureza urbana: o solo urbano, o susceptible de urbanización, o urbanizable programado ou urbanizable non programado desde o momento en que se aprobe un programa de actuación urbanística; os terreos que dispoñan de vías pavimentadas ou encintado de beirarrúas e conten ademais con rede de sumidoiros, subministro de auga, subministro de enerxía eléctrica e alumeado público; e os ocupados por construccións de natureza urbana. Non está suxeito a este imposto o incremento de valor que experimenten os terreos que teñan a consideración de rústicos a efectos do Imposto sobre Bens Inmobles. Están exentos deste imposto os incrementos de valor que se manifesten como consecuencia de: a) As achegas de bens e dereitos realizados polos cónxuxes á sociedade conxugal, as adxudicacións que ao seu favor e en pago delas se verifiquen e as transmisións que se fagan aos cónxuxes en pago dos seus haberes comúns. b) A constitución e transmisión de calesquera dereitos de servidume. c) As transmisións de bens inmobles entre cónxuxes ou a favor dos fillos, como consecuencia do cumprimento de sentencias nos casos de nulidade, separación ou divorcio matrimonial. Están exentos deste imposto, así mesmo, os incrementos de valor correspondentes cando a condición de suxeito pasivo recaia sobre as seguintes persoas ou entidades: a) O Estado e seus organismos autónomos de carácter administrativo b) A Comunidade Autónoma de Galicia e a Provincia de Pontevedra, así como os organismos autónomos de carácter administrativo de tódalas entidades expresadas. c) O Concello e as entidades locais integradas no mesmo ou que formen parte del, así como seus respectivos organismos autónomos de carácter administrativo. d) As institucións que teñan a cualificación de benéficas ou benéfico docentes. e) As Entidades xestoras da Seguridade Social e de Mutualidades e Montepíos constituídas conforme ao previsto na Lei 33/1984, de 2 de agosto. f) As persoas ou Entidades das que se recoñeza a exención en tratados ou convenios internacionais. g) Os titulares de concesións administrativas revertibles respecto de os terreos afectos ás mesmas. h) A Cruz Vermella Española. Terán a condición de suxeitos pasivos deste imposto: a) En transmisións de terreos ou na constitución ou transmisión e dereitos reais de goce limitativos do dominio, a título lucrativo, o adquirinte do terreo ou a persoa en favor da cal se constitúa ou transmita o dereito real de que se trate. b) En transmisións de terreos ou na constitución ou transmisión de dereitos reais de goce limitativos do dominio, a título oneroso, o transmitinte do terreo ou a persoa que constitúa ou transmita o dereito real de que se trate.1. A base impoñible deste imposto está constituída polo incremento real do valor dos terreos de natureza urbana posto de manifesto no momento do devengo e experimentado ao longo dun período máximo de vinte anos.2. Para determinar o importe do incremento real a que se refire o apartado anterior aplicarase sobre o valor do terreo no momento do devengo a porcentaxe que corresponda en función do número de anos durante os cales se xerase este incremento.3. A porcentaxe anteriormente citado será a que resulte de multiplicar o número de anos expresado no apartado 2 do presente artigo pola correspondente porcentaxe anual, segundo se detalla na tarifa que se achega a esta ordenanza. Aos efectos de determinar o período de tempo en que se xere o incremento do valor, tomaránse tan só os anos completos transcorridos entre a data da anterior adquisición do terreo de que se trate ou da constitución ou transmisión igualmente anterior dun dereito real de goce limitativo do impoñible deste imposto, sen que se teñan en consideración as fraccións de ano. En ningún caso o período de xeración poderá ser inferior a un ano. En transmisións de terreos de natureza urbana considerarase como valor dos mesmos ao tempo do devengo deste imposto o que teñan fixado en dito momento aos efectos do Imposto sobre Bens Inmobles Na constitución e transmisión de dereitos reais de goce, limitativos do dominio, sobre terreos de natureza urbana, a porcentaxe correspondente aplicarase sobre a parte do valor definido no artigo anterior que represente, respecto do mesmo, o valor dos referido dereitos calculando segundo as seguintes regras: A) No caso de constituírse un dereito de usufructo temporal seu valor equivalerá a un 2% do valor catastral do terreo por cada ano de duración do mesmo, sen que poida exceder do 70% do dito valor catastral. B) Se o usufructo fose vitalicio seu valor, no caso de que o usufructuario tivese menos de vinte anos, será equivalente ó 70% do valor catastral do terreo, minorándose esta cantidade nun 1% por cada ano que exceda de dita idade, ata o límite mínimo do 10% do expresado valor catastral. C) Se o usufructo se establece a favor de unha persoa xurídica por un prazo indefinido ou superior a trinta anos considerarase como unha transmisión da propiedade plena do terreo suxeita a condición resolutoria, e o seu valor equivalerá ó 100% do valor catastral do terreo usufructuado. D) Cando se transmita un dereito de usufructo xa existente, as porcentaxes expresadas nas letras A), B) e C) anteriores aplicaranse sobre o valor catastral do terreo e o valor do usufructo, calculado este último segundo as regras anteriores. E) Cando se transmita o dereito de nuda propiedade o seu valor será igual á diferencia entre o valor catastral do terreo e o valor do usufructo, calculado este último segundo as regras anteriores. F) O valor dos dereitos de uso e habitación será o que resulte de aplicar o 75% do valor catastral dos terreos sobre os que se constitúan tales dereitos as regras correspondentes á valoración dos usufructos temporais ou vitalicios segundo os casos. G) Na constitución ou transmisión de calquera outros dereitos reais de goce limitativos do dominio distintos dos numerados nas letras A), B), C), D) e F) deste artigo e no seguinte considerarase como valor dos mesmos, aos efectos deste imposto: a) O capital, prezo ou valor pactado ao constituílos, se fose igual ou maior que o resultado da capitalización ao xuro básico do Banco de España, da súa renda ou pensión anual. b) Este último, se aquel fose menor. Na constitución ou transmisión do dereito a elevar un ou mais andares sobre un edificio ou terreo ou do dereito a realizar a construcción baixo chan sen implicar a existencia dun dereito real de superficie, a porcentaxe correspondente aplicarase sobre a parte do valor catastral que represente, respecto do mesmo, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volume dos andares a construír un voo ou no subsolo e a total superficie ou volume edificados unha vez construídas aquelas. Nos supostos de expropiación forzosa a porcentaxe correspondente aplicarase sobre a parte do xustiprezo que corresponda ao valor do terreo.1.—A cota do imposto será a resultante de aplicar á base impoñible as seguintes porcentaxes: a) Para os incrementos de valor xerados nun período de tempo comprendido entre 1 e 5 anos: 2,70%. b) Para os incrementos de valor xerados nun período de tempo até 10 anos: 2,50%. c) Para os incrementos de valor xerados nun período de tempo até 15 anos: 2,30%. d) Para os incrementos de valor xerados nun período de tempo até 20 anos: 2,20%. 2.—O tipo de gravame será do 27,00 % en tódolos casos. A cota íntegra resultante bonificarase co 95% nas transmisións de terreos e na transmisión ou constitución dos dereitos reais de goce limitativos do dominio cando sexan realizados a título lucrativo por causa de morte a favor dos descendentes e adoptados, aos cónxuxes e os ascendentes e adoptantes.1. O imposto devéngase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2. Aos efectos do disposto no apartado anterior considerarase como data de transmisión: a) Nos actos ou contratos entre vivos a do outorgamento do documento público e, cando se trate de documentos privados, a da súa incorporación ou inscrición nun rexistro público ou a da súa entrega a un funcionario público por razón do seu oficio. b) Nas transmisións por causa de morte, a do falecemento do causante.1. Cando se declare ou recoñeza xudicial ou administrativamente por resolución firme ter obtido lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito sempre que este acto ou contrato non lle produciran efectos lucrativos e que se reclame a devolución no prazo de cinco anos desde que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1295 do Código Civil. Aínda que o acto ou contrato non producira efectos lucrativos, se a rescisión ou resolución se declarase por incumprimento das obrigas do suxeito pasivo do imposto, non haberá lugar a ningunha devolución.2. Se o contrato queda sen efecto por mutuo acordo das partes contratantes, non procederá a devolución do imposto satisfeito e considerarase como un acto novo suxeito a tributación. Como tal mutuo acordo estimarase a avenencia en acto de conciliación e o simple achanzamento á demanda.3. Nos actos ou contratos nos que medie algunha condición, a súa cualificación farase de acordo ás prescricións contidas no Código Civil. Se fose suspensiva non se liquidará o imposto até que esta se cumpra. Se a condición fose resolutoria esixirase o imposto desde logo, a reserva, cando a condición se cumpra, de facer a oportuna devolución segundo a regra do parágrafo 1.1. Os suxeitos pasivos virán obrigados a presentar ante este Concello, declaración segundo o modelo determinado polo mesmo, contendo os elementos da relación tributaria imprescindibles para practicar a liquidación procedente.2. Esta declaración deberase presentar nos seguintes prazos, a contar desde a data na que se produza o devengo do imposto: a) Cando se trate de actos “inter vivos”, o prazo será de trinta días hábiles. b) Cando se trate de actos por causa de morte, o prazo será de seis meses prorrogables até un ano a solicitude do suxeito pasivo.3. Á declaración acompañaranse os documentos no que consten os actos ou contratos que orixinen a imposición. As liquidacións do imposto notificaranse íntegramente aos suxeitos pasivos con indicación do prazo de ingreso e expresión dos recursos procedentes. Con independencia do disposto no parágrafo primeiro do artigo 17, están igualmente obrigados a comunicar ao Concello a realización do feito impoñible nos mesmos prazos que os suxeitos pasivos: a) Nos supostos contemplados na letra a) do artigo 6 da presente ordenanza, sempre que se produciran por negocio xurídico entre vivos, o doante ou a persoa que constitúa ou transmita o dereito real de que se trate. b) Nos supostos contemplados na letra b) deste artigo, o adquirinte ou a persoa a favor da que constitúa ou transmita o dereito real de que se trate. Así mesmo, os notarios estarán obrigados a remitir ao Concello, dentro da primeira quincena de cada trimestre, relación ou índice comprensivo de tódolos documentos por eles autorizados no trimestre anterior, nos que conteñan feitos, actos ou negocios xurídicos que poñan de manifesto a realización do feito impoñible deste imposto con excepción dos actos de última vontade. Tamén estarán obrigados a remitir, dentro do mesmo prazo, relación dos documentos privados comprensivos dos mesmos feitos, actos ou negocios xurídicos, que lles foran presentados para coñecemento ou lexitimación de sinaturas. O prevido neste parágrafo entendese sen prexuízo do deber xeral de colaboración establecido na Lei xeral tributaria. A inspección e recadación do imposto realizaranse de acordo co prevido na Lei xeral tributaria e nas demais leis do Estado, reguladoras da materia, así como nas disposicións dictadas para o seu desenvolvemento. En todo o relativo á cualificación das infraccións tributarias, así como á determinación das sancións que polas mesmas correspondan en cada caso, aplicarase o réxime regulado na Lei xeral tributaria e nas disposicións que a complementan e desenvolven. Nigrán, 21 de decembro de 2015.—O Alcalde, Juan Antonio González Pérez.